text: नई दिल्ली। सर्दी के मौसम की शुरूआत होते ही राजधानी दिल्ली की हवा जहरीली होने लगी है। दिल्ली के कई इलाकों में प्रदूषण का स्तर काफी गंभीर हो गया है। हवा की क्वालिटी खराब होने के लिए गाड़ियों के प्रदूषण, कंस्ट्रक्शन और मौसम से जुड़े कई कारकों को जिम्मेदार ठहराते हुए केंद्रीय प्रदूषण नियंत्रण बोर्ड ने आने वाले दिनों में दिल्ली-एनसीआर में हवा के और खराब होने का पूर्वानुमान जताया है।